Rumantsch: A basa da quellas ponderaziuns sco era dils sclariments e dallas discussiuns cun la corporaziun dallas vischnauncas concessiunarias vegn la suprastonza communala alla conclusiun che la damonda dall'OEZ da renovar la concessiun ei da refusar en vesta als interess dallas vischnauncas concessiunarias e dil cantun e considerond tut ils aspects relevonts. Ord vesta dalla suprastonza communala eis ei indicau da cuntinuar cun l'utilisaziun dalla forza hidraulica els implonts dall'OEZ, e quei cun ina participaziun da maioritad dil maun public (vischnauncas e cantun). Ils partenaris actuals ni ils partenaris novs san separticipar alla societad futura (concessiunaria) cun ina participaziun da minoritad. Las vischnauncas concessiunarias ed il cantun han grazia alla scadenza dallas concessiuns la caschun unica da surprender igl entir parc d'implonts dall'OEZ per cundiziuns commensuradas. Il potenzial economic dall'ovra electrica ei fetg interessants e porscha grondas schanzas. Era sch'igl ei aunc buca pusseivel d'eruir precisamein il potenzial da recav per ina perioda da concessiun nova, eis ei clar che l'ovra ei en in bien stadi, ch'ella producescha electricitad cun cuosts bass e ch'ella sa senz'auter concurrenzar sin la fiera d'electricitad. Ord vesta dall'economia da menaschi eis ei en mintga cass buca da quintar cun rescas pli grondas. Ultra da quei corrispunda ina gestiun futura dall'ovra electrica cun participaziun da maioritad dallas vischnauncas concessiunarias e dil cantun alla strategia cantunala davart la forza hidraulica 2022 – 2050 e la producziun d'energias regenerablas stat en accord cun la strategia energetica 2050 dalla confederaziun.
Deutsch: Aufgrund dieser Überlegungen sowie den Abklärungen und Beratungen mit der KOKWZ kommt der Gemeindevorstand zum Schluss, dass das Gesuch der KWZ um Konzessionserneuerung mit Blick auf die Interessenlage der Konzessionsgemeinden und des Kantons und unter Berücksichti-gung sämtlicher Aspekte abschlägig zu beantworten ist. Aus Sicht des Gemeindevorstands ist eine Fortführung der Wasserkraftnutzung in den Anlagen der KWZ mit einer Mehrheitsbeteili-gung der öffentlichen Hand (Gemeinden und Kanton) anzustreben. Bisherige oder neue Partner können sich an der künftigen Gesellschaft (Konzessionärin) in einem Minderheitsverhältnis be-teiligen. Die Konzessionsgemeinden und der Kanton haben auf das Ende der Konzessionen hin die einmalige Gelegenheit, den gesamten Kraftwerkspark der KWZ zu angemessenen Konditio-nen zu übernehmen. Das wirtschaftliche Potential des Kraftwerks ist sehr interessant und bietet erhebliche Chancen. Auch wenn eine genaue Ermittlung des Ertragspotentials für eine neue Konzessionsdauer noch nicht möglich ist, steht jedenfalls fest, dass sich das Werk in einem guten Zustand befindet, der Strom zu niedrigen Gestehungskosten produziert wird und die Produktion auf dem Strommarkt deshalb äusserst konkurrenzfähig auftreten kann. Aus betriebswirtschaftli-cher Sicht sind jedenfalls keine nennenswerten Risiken ersichtlich. Im Übrigen entspricht die Fortführung des Wasserkraftwerks mit einer Mehrheitsbeteiligung von Konzessionsgemeinden und Kanton der Wasserkraftstrategie 2022 bis 2050 des Kantons und die Produktion von erneu-erbaren Energien steht im Einklang mit der Energiestrategie 2050 des Bunds.